| Lanundaval. *Llanwnda* |
| --- |
| *Kaimo vaizdas* |
|  |
| 

LanundaLanunda

52°01′34″ š. pl. 5°01′47″ v. ilg.﻿ / ﻿52.02611°š. pl. 5.02972°r. ilg.﻿ / 52.02611; 5.02972﻿ (Lanunda (Pembrukšyras))Koordinatės: 52°01′34″ š. pl. 5°01′47″ v. ilg.﻿ / ﻿52.02611°š. pl. 5.02972°r. ilg.﻿ / 52.02611; 5.02972﻿ (Lanunda (Pembrukšyras)) |
|  |
| Laiko juosta: (UTC+0)------ vasaros: (UTC+1) |
|  |
| **Valstybė** | Jungtinės Karalystės vėliava Jungtinė Karalystė |
| **Kraštas** | Velsas Velsas |
| **Sritis** | Pembrukšyras |
|  |
| **Pašto kodas** | 01348 |

**Lanunda** (val. *Llanwnda*) – kaimas ir parapija Pembrukšyro šiaurėje, Velse, Penkairo bendruomenės dalis. Lanunda išsidėsčiusi už dviejų mylių į šiaurės vakarus nuo Fišgardo uosto, įeina į Pembrukšyro pakrantės nacionalinį parką.

Istorija
--------

1620 m. valų Biblija
Parapijos teritorijoje išsimėčiusios senovinės, ritualinės liekanos, tai rodo čia gyvenus nuo priešistorinių laikų.

Trevaserio (Trefasser) kaimas, pasak topografo Samuelio Luiso (Samuel Lewis), laikomas Vesekso karaliaus Alfredo Didžiojo biografo Aserio gimtine. Mūšyje apie 1076 m. susidūrė Šiaurės ir Pietų Velso pajėgos, laimėjo šiaurės valai. Luisas taip pat pažymi, kad XII a. parapijai kurį laiką vadovavo dvasininkas (ir istorikas, metraštininkas, geografas, bažnyčios rašytojas) Geraldas Velsietis.

Į šiaurę nuo kaimo yra uolėtų Garnundos atodangų, kuriose 1797 m. mūšio prie Fišgardo metu prancūzų kareiviai buvo įkūrę stovyklą. Sakoma, kad 1620 m. išspausdinta sudriskusi Lanundos bažnyčios Biblija buvo išgelbėta nuo prancūzų įsibrovėlių rankų.

Šiaurinėje Garnundos pusėje stūkso gerai matomas Džono Fentono (John Fenton) 1847 m. atkastas dolmenas.

Parapija
--------

Lanundos pakrantės parapija pažymėta 1578 m. Pembrukšyro parapijos žemėlapyje. Į parapiją įeina daug nedidelių gyvenviečių ir Gudviko miestelis bei pats Lanundos kaimas. Šiauriausias taškas – Strambl Hedas (Strumble Head).

Luisas savo 1833 m. Topografiniame Velso žodyne rašo, kad parapijoje gyvena 1046 žmonės.

Parapijos Šventojo Gvendavo (Gwyndaf) bažnyčia stovi siena aptvertame šventoriuje, bažnyčios istorija siekia viduramžius, XIX a. ji buvo iš pagrindų restauruota. Tai II\* laipsnio architektūros paminklas.

Populiariojoje kultūroje
------------------------

Trehilino namas
Lanunda šalyje tapo įžymi 2007 m. vasarą, kai televizijos laidų vedėjas Grifas Risas Džonsas (Griff Rhys Jones) nupirko pusiau apleistą ūkininko gyvenamąjį namą (Trehilyn) ir BBC parodė dokumentinį filmą „Pembrukšyro ūkis", kuriame šis apleistas namas atstatomas.

Išnašos
-------

1. ↑  „GENUKI: Llanwnda". Nuoroda tikrinta 2021-04-07.
2. 1 2 3 4  *A Topographical Dictionary of Wales*. GENUKI. 1833. Nuoroda tikrinta 2021-04-07.
3. ↑  Becky Hotchin (2 January 2018). „Last invasion Llanwnda Bible to go on display". *Western Telegraph*. Nuoroda tikrinta 2021-04-07.
4. ↑  *Archaeologia Cambrensis* (No XII – Oct 1848 leid.). Cambrian Archaeological Association. 1847. pp. 283. Nuoroda tikrinta 2021-04-07.
5. ↑  „Penbrok comitat". British Library. Suarchyvuotas originalas 2021-04-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  „GENUKI Parish map 33". Nuoroda tikrinta 2021-04-08.
7. ↑  „Church of St.gwyndaf,llanwnda, Pencaer". British Listed Buildings. Nuoroda tikrinta 2021-04-08.
8. ↑  „Church of St Gwyndaf (Grade II\*) (12980)". National Historic Assets of Wales. *Nuoroda tikrinta 2021-04-08*
9. ↑  „BBC Programmes: A Pembrokeshire Farm". Nuoroda tikrinta 2021-04-08.